kalixlouiis/myanmar-wikipedia-corpus huggingface dataset:
ဒူတာဒေး၏ ပထမဆုံး နိုင်ငံတကာ ခရီးစဉ်များအဖြစ် စက်တင်ဘာ ၅-၉ အထိ ဗီယက်နမ်၊ လာအိုနှင့် အင်ဒိုနီးရှားနိုင်ငံများအား သွားရောက်ခဲ့သည်။
တရုတ်နှင့် ရုရှား သူ၏ သမ္မတရာထူး ရယူအပြီးတွင် တရုတ်နှင့် ရုရှားတို့နှင့် စစ်ရေးလေ့ကျင့်ခန်းလုပ်ရန် ဆန္ဒရှိကြောင်း ပြောကြားခဲ့သည်။
စက်တင်ဘာတွင် ဒူတာဒေးက တရုတ်နှင့် ရုရှားမှ စစ်လက်နက်ပစ္စည်းဝယ်ယူရန် ဆုံးဖြတ်ခဲ့သည်။
ဒူတာဒေးနှင့် သမ္မတ ရှီကျင့်ပင် ၂၀၁၆ ခုနှစ် အောက်တိုဘာ ၁၈-၂၁ တွင် ဒူတာဒေးက တရုတ်နိုင်ငံ သမ္မတ၊ ဝန်ကြီးချုပ်အပါအဝင် အရာရှိများနှင့် ဘေကျင်းမြို့တွင် တွေ့ဆုံခဲ့သည်။
thumb|ဒူတာဒေးနှင့် ပူတင် ၂၀၁၆ နိုဝင်ဘာ ၂၀ တွင် ဒူတာဒေးက ပီရူးနိုင်ငံတွင် ကျင်းပသော အေးပက် အစည်းအဝေးအတွင်း ရုရှားသမ္မတ ပူတင်နှင့် တွေ့ဆုံခဲ့သည်။
ဒူတာဒေးက ပူတင်၏ ခေါင်းဆောင်မှုကို ချီးကျူးထောပနာ ပြုခဲ့ကာ idolဟုပင် ခေါ်ဝေါ်ခဲ့သည်။
ဒူတာဒေးကို ရုရှားနိုင်ငံသို့ လာရောက်ရန်လည်း ပူတင်က ဖိတ်ခေါ်ခဲ့သည်။
ဒူတာဒေးက ဖိလစ်ပိုင်-ရုရှား ကာကွယ်ရေးပူးပေါင်းမှု စာချုပ် အပြီးသတ်နိုင်မည့် ၂၀၁၇ မေ ၂၅ တွင် ရုရှားနိုင်ငံသို့ လာနိုင်ကြောင်း ပြောကြားခဲ့သည်။
အမေရိကန် ဒူတာဒေးနှင့် ဂျွန်ကယ်ရီ ၂၀၁၆ စက်တင်ဘာ ၁၂ ရက်တွင် ဒူတာဒေးက သူမှာ အမေရိကန်၏ ပရိသတ်မဟုတ်ကြောင်း ပြောကြားခဲ့သည်။
မင်ဒါနိုရှိ အမေရိကန်စစ်တပ်ကို ပြန်ကြရန် တောင်းဆိုခဲ့သည်။
စက်တင်ဘာ ၂၇ တွင် ဒူတာဒေးက သူ၏အုပ်ချုပ်မှုတွင် အမေရိကန်၏ လွှမ်းမိုးမှုကို လက်မခံကြောင်း ကတိပေးခဲ့သည်။
အမေရိကန်အစိုးရ၏ သူ၏မူးယစ်နှိမ်နှင်းမှုအပေါ် ပြောကြားချက်များကိုလည်း ဝေဖန်ခဲ့သည်။
ဒူတာဒေးနှင့် တေလာဆမ် အာဆီယံ ခေါင်းဆောင်များ ဒူတာဒေးက ဖိလစ်ပိုင်နှင့် အာဆီယံနိုင်ငံများ၏ ဆက်ဆံရေးကို ကောင်းမွန်အောင် လုပ်ဆောင်ခဲ့သည်။
ထုံးစံအရ သူ၏ ပထမဆုံးသော နိုင်ငံတကာ ခရီးစဉ်များအဖြစ် အင်ဒိုနီးရှား၊ မြန်မာ၊ ထိုင်း၊ ဗီယက်နမ်၊ ကမ္ဘောဒီးယား၊ လာအို၊ ဘရူနိုင်းနှင့် စင်ကာပူသို့ သွားရောက်ခဲ့သည်။
သူ၏ ပထမဆုံး မြန်မာနိုင်ငံခရီးစဉ်ကို သမ္မတ ဦးထင်ကျော် လက်ထက်က လာရောက်ခဲ့သည်။
၂၀၁၇ တွင် ဖိလစ်ပိုင်နိုင်ငံက အာဆီယံအလှည့်ကျ ဥက္ကဋ္ဌအဖြစ် ဆောင်ရွက်ခဲ့သည်။
မနီလာတွင် ၃၁ ကြိမ်မြောက် အာဆီယံထိပ်သီးအစည်းအဝေးကို နိုဝင်ဘာလ၌ ကျင်းပခဲ့သည်။
ပုဂ္ဂိုလ်ရေးဘဝ ဒူတာဒေးမှာ ခရူဆာဆိုင်ကယ်များကို အလွန်နှစ်သက်သူဖြစ်ကာ ဇိမ်ခံကားများကိုတော့ မနှစ်သက်ပေ။
မိသားစု thumb| ဒူတာဒေးမှာ အဲလိစဘတ်နှင့် လက်ထပ်ခဲ့သည်။
ကလေး၃ယောက် ဖွားမြင်သည်။
ပေါ်လို ("Pulong"), ဆာရာ ("Inday Sara")နှင့် ဆီဘာစတန်တို့ဖြစ်သည်။
ပေါ်လိုနှင့် ဆာရာမှာ နိုင်ငံရေးလောကသို့ ဝင်ရောက်ခဲ့သည်။
ဖမ်းဝရမ်း ဆုများ Knight Grand Cross of Rizal ကိုးကား Category:ဖိလစ်ပိုင်နိုင်ငံ၏ သမ္မတများ။
တူဒေါင်း အမ်ဒို(Tadao Ando)သည် ဂျပန်လူမျိုး အာခီတက် တစ်ယောက် ဖြစ်သည်။
Architectural historian Francesco Dal Co ကိုမှီငြမ်းကာ Architecture နှင့် Landscape ပညာရပ်ကို ကိုယ်တိုင်လေ့လာသင်ယူခဲ့သော အာခီတက်တစ်ယောက် ဖြစ်သည်။
သူ၏ ဒီဇိုင်းများသည် ဂျပန်နိုင်ငံ၏ ယဉ်ကျေးမှု အငွေ့အသက်များ ပါဝင်လေ့ရှိပြီး Haiku effect ထည့်သွင်းထားသည်ဟု ဆိုသည်။
သူ၏ ဒီဇိုင်းများတွင် ရှင်းလင်းသော နေရာလွတ်များကို များများထည့်သုံးပြီး ရိုးရှင်းမှု၏ လှပခြင်းကို အထူးပြုလေ့ ရှိသည်။
Spatial Circulation ကို ဆန်းကြယ်စွာ အသုံးပြုပြီး ရိုးရှင်းသော အသွင်အပြင်ကို ရရှိစေရန်လည်း ထိန်းသိမ်းကာ ဒီဇိုင်းရေးဆွဲလေ့ ရှိသည်။
Architecture သည် Society ကို ပြောင်းလဲပြစ်နိုင်သည်ဟု ယုံကြည်ထားသူလည်း ဖြစ်သည်။
အဆောက်အဦများကို ကွန်ကရိနှင့်သာ အသုံးပြုဖန်တီးလေ့ ရှိပြီး ကွန်ကရိ၏ သဘာဝအတိုင်း အရောင်အသွေးများကိုပါ မပြုမပြင်အသုံးပြုသည်။
သူ၏ လက်ရာများထဲတွင် ခရစ်ယာန်ဘာသာ ဘုရားကျောင်း တစ်ခုဖြစ်သော the Church of the light မှ ကွန်ကရိကို အသုံးပြုကာ Cleanliness, weightless-ness ဖြစ်သောခံစားမှုနှင့် အတူ နာမည်ကြီးသော အဆောက်အအုံ တစ်ခုဖြစ်သည်။
ငယ်ဘဝ ၁၉၄၁-ခုနှစ်၊ စက်တင်ဘာလ (၁၃)ရက်တွင် ဂျပန်နိုင်ငံ အိုဆာကာမြို့တွင် မွေးဖွားခဲ့သည်။
မိမိဘာသာ လေ့လာခြင်းဖြင့် ထူးချွန်သော ဗိသုကာဖြစ်လာသူ ဖြစ်သည်။
သူ့ထံတွင် မိနစ်အနည်းငယ်သာ ကွာပြီး မွေးဖွားလာသော အမွှာညီငယ်တစ်ဦး ရှိပြီး အသက် နှစ်နှစ် အရွယ်ခန့်တွင် မိသားစုက ၎င်းတို့ကို ကွဲကွာစေခဲ့သည်။
တူဒေါင်းသည် အဖွားဖြစ်သူ လက်ထဲတွင် ကြီးပြင်းလာခဲ့ရသည်။
စစ်ပြီးကာစ ဂျပန်နိုင်ငံတွင် ကြီးပြင်းရသည့် အလျောက် သူ၏ အချိန်တော်တော်များများကို အိမ်၏ ပြင်ပတွင်သာ ကုန်ဆုံးခဲ့သည်။
ပရော်ဖက်ရှင်နယ် ဗိသုက ဘဝကို ခြေမချရသေးခင် အထိ လက်ဝှေ့သမားအနေဖြင့် အလုပ်လုပ်ခဲ့ရသေးသည်။
အထက်တန်းကျောင်း ဒုတိယနှစ်တွင် တိုကျိုမြို့သို့ လေ့လာရေး ခရီးသွားရာမှ Frank Llyod ဒီဇိုင်းဆွဲထားသော Imperial-Hotel ၏ ဖမ်းစားမှုကို ခံခဲ့ရပြီး အထက်တန်းကျောင်း ဘွဲ့ရအပြီး နှစ်နဗစ်ခန့် အကြာတွင် ဗိသုကာပညာကို လေ့လာလိုက်စားရန် အတွက် သူ၏ လက်ဝှေ့သမားဘဝကို ရပ်တန့်ပစ်ခဲ့သည်။
သူသည် Interior Design နှင့် သက်ဆိုင်သော သင်တန်းများနှင့် ပုံရေးဆွဲနည်းသင်တန်းများကို ညပိုင်း သင်တန်းအချိန်များတွင် သင်ယူခဲ့သည်။
Author - Laurene Cen , Date - July. 12. 2018 , Website - www.archdaily.com ကိုးကား။
အာဆီယံ စမတ်စီးတီး ကွန်ယက် () သည် အာဆီယံနိုင်ငံများအကြား ဖော်ဆောင်နေသည့် စမတ်စီးတီး ပူးပေါင်းဆောင်ရွက်ရေး လမ်းကြောင်းဖြစ်သည်။
စမတ်မြို့များ ဖွံ့ဖြိုးတိုးတက်ရေးအတွက် လွယ်ကူစွာ ပူးပေါင်းဆောင်ရွက်နိုင်ရန်၊ ပုဂ္ဂလိက ကဏ္ဍ စီမံကိန်းများကို အထောက်အကူပြုရန်၊ အာဆီယံပြင်ပ ထောက်ပံ့သူများထံမှ ရန်ပုံငွေနှင့် အထောက်အပံ့များ လုံခြုံစေရန် တို့ဖြစ်သည်။
၂၀၁၈ ခုနှစ် စင်ကာပူနိုင်ငံအလှည့်ကျအိမ်ရှင် ဆောင်ရွက်စဉ်က ၃၂ ကြိမ်မြောက် အာဆီယံ ထိပ်သီးအစည်းအဝေးတွင် စင်ကာပူမှ တင်သွင်းသော အဓိက အကြောင်းအရာ ဖြစ်သည်။
အာဆီယံ စမတ်စီးတီး ကွန်ယက်၏ ပထမဆုံး အစည်းအဝေးကို ၂၀၁၈ ခုနှစ် ဇူလိုင် ၈ ရက်နေ့က ကျင်းပခဲ့သည်။
နောက်ခံသမိုင်းကြောင်း အာဆီယံ စမတ်စီးတီး ကွန်ယက်သည် ဒေသတွင်း အလွန်လျင်မြန်သော မြို့ပြ လူနေမှု တိုးတက်ခြင်း၏ ရလဒ်ဖြစ်သည်။
အာဆီယံဒေသ၏ တိုးတက်မှုများသည် မြို့ပြစင်တာများဖြင့် ခွဲခြားထားသည်။
၂၀၃၀ တွင် လူဦးရေ သန်း ၉၀ သည် မြို့ပြဖွံ့ဖြိုးမှုသို့ ရောက်မည်ဟု မျှော်မှန်းရပြီး အလယ်အလတ်မြို့များသည် လူဦးရေ ၂၀၀၀၀၀ မှ ၂ သန်းအထိ ရှိနိုင်သည်။
အာဆီယံ စမတ်စီးတီး ကွန်ယက်သည် အာဆီယံ အဖွဲ့ဝင်နိုင်ငံများ၏ နည်းပညာများ ဒစ်ဂျစ်တယ်ဖြေရှင်းနည်းများကို အကူအညီပြုရန် ရည်ရွယ်ပြီး ထိုရည်ရွယ်ချက်မှာ မြို့ပြ-ကျေးလက်ဒေသ လူများ၏ နေထိုင်မှု တိုးတက်စေရန်ကို အထောက်အကူပြုသည်။
အာဆီယံ စမတ်စီးတီး ကွန်ယက် အတွင်း ပါဝင်သော မြို့များ အောက်ပါတို့မှာ သက်ဆိုင်ရာ အာဆီယံနိုင်ငံအသီးသီးမှ တင်သွင်းသော အာဆီယံ စမတ်စီးတီး ကွန်ယက် ၂၆ မြို့ဖြစ်သည်။
- ဘန်ဒါဆရီဘဂါဝမ်မြို့ - ဘန်တဘန်မြို့ - ဖနွမ်းပင်မြို့ - ဆီယမ်ရိမြို့ - မာကတ်ဆာမြို့ - ဘန်ယူဝမ်ဂီမြို့ - ဂျကာတာမြို့ - လွမ်ပရာဘွမ်မြို့ - ဗီယင်ကျန်းမြို့ - ဂျဟိုးဘာရူးမြို့ - ကွာလာလမ်ပူမြို့ - ကိုတာ ကင်နာဘာလူးမြို့ - ကူချင်းမြို့ - နေပြည်တော်မြို့ - မန္တလေးမြို့ - ရန်ကုန်မြို့ - စီဘူးမြို့ - ဒါဗောင်းမြို့ - မနီလာမြို့ - စင်ကာပူနိုင်ငံ - ဘန်ကောက်မြို့ - ချောင်ဘူရီမြို့ - ဖူးခက်မြို့ - ဒါနန်မြို့ - ဟနွိုင်းမြို့ - ဟိုချီမင်းစီးတီး ကိုယ်စားလှယ်များ အာဆီယံ အဖွဲ့ဝင်နိုင်ငံတိုင်းသည် နိုင်ငံ၏ ကိုယ်စားပြုမြို့များကို စာရင်းတင်သွင်းကြသည်။
ထို့အပြင် မြို့တိုင်းသည် စမတ်စီးတီး ခေါင်းဆောင်အရာရှိ (Chief Smart City Officer) ကို အမည်စာရင်း တင်သွင်းရသည်။
ထို့ကြောင့် နိုင်ငံတော်အဆင့်နှင့် သက်ဆိုင်ရာ စည်ပင်သာယာရေးရာအဆင့် တို့တွင် ကိုယ်စားပြုသူများရှိသည်။
အောက်ပါဇယားမှာ ကွန်ယက်နှင့် မြို့၏ အဆက်အသွယ်ဖြစ်သော စမတ်စီးတီး ခေါင်းဆောင်အရာရှိများဖြစ်သည်။
မြို့ စမတ်စီးတီး ခေါင်းဆောင်အရာရှိသတ်မှတ်ချက် ဘန်ဒါဆရီဘီဂါဝန် Haji Ali Matyassinဥက္ကဋ္ဌ၊ ဘန်ဒါဆရီဘီဂါဝန် စည်ပင်သာယာဌာနဘန်တဘန် Soeum Bunrith ဒုတိယ အုပ်ချုပ်ရေးမှူး၊ ဘန်ဒါဘန် ပြည်နယ်ဖနွမ်းပင်Seng Vannakအုပ်ချုပ်ရေး ခေါင်းဆောင်စီရမ် ရိLy Samreth ဒုတိယ အုပ်ချုပ်ရေးမှူး၊ စီရမ် ရိ ပြည်နယ် မာကာဆာIsmail Hajiali ဆက်သွယ်ရေးနှင့် သတင်းအချက်အလက်ဌာန ခေါင်းဆောင်၊ မာကာဆာမြို့ အစိုးရအဖွဲ့ ဘန်ယူဝမ်ဂီ Budi Santosoသတင်းအချက်အလက်နှင့် ဆက်သွယ်ရေးဌာန ခေါင်းဆောင်၊ ဘန်ယူဝမ်ဂီ အစိုးရအဖွဲ့ဂျာကာတာDian Ekowatiဆက်သွယ်ရေးနှင့် သတင်းအချက်အလက်ဌာန ခေါင်းဆောင်လူအမ် ပရာဘွမ်Soukan Bounnyong မြို့တော်ဝန်ဗီယင်ကျနိးBouchan Keosithamma ပြည်သူ့လုပ်ငန်းနှင့် ပို့ဆောင်ဆက်သွယ်ရေး (ဗီယင်ကျန်း မြို့တော်)၏ လက်ထောက် ညွှန်ကြားရေးမှူး ဂျိုဟာ ဘယ်ရူMaimunah Jaffarစီမံကိန်းနှင့် လိုက်နာရေးဌာန ခေါင်းဆောင်ကွာလာလမ်ပူDatuk Najib bin Mohamadအုပ်ချုပ်ရေး ဒါရိုက်တာ (စီမံကိန်းဌာန)ကိုတာ ကင်နာဘလူStanley Chong Hon Chung Tantinny Fung Chew Li မြို့စီမံကိန်းဌာန ဒါရိုက်တာ (Dewan Bandaraya Kota Kinabalu) မြို့စီမံကိန်း ဌာန၊ စီမံကိန်းရေးဆွဲသူ ( Dewan Bandaraya Kota Kinabalu)ကူချင်း Julin Alen လက်ထောက်ဒါရိုက်တာ ပြည်နယ် စီမံကိန်းဌာနခွဲ၊ ပြည်နယ် ဝန်ကြီးချုပ်ဌာန၊ ဆာရာဝပ်ပြည်နယ်နေပြည်တော်မျိုးအောင်အမြဲတမ်း အတွင်းဝန်၊ နေပြည်တော် စည်ပင်သာယာရေး ကော်မတီမန္တလေး ဦးရဲမြတ်သူကော်မတီ အဖွဲ့ဝင်၊ မန္တလေးမြို့တော် စည်ပင်သာယာရေး ကော်မတီရန်ကုန် တင်တင်ကြည်မြို့ပြ စီမံကိန်းရေးဆွဲရေး ဌာန၊ ဒါရိုက်တာ ကိုယ်စားလှယ်၊ ရန်ကုန်မြို့တော် စည်ပင်သာယာရေး ကော်မတီ ဆီဘူးNigel Paul C. Villareteမြို့အုပ်ချုပ်ရေးမှူးဒါဗိုMgen Benito Antonio T De Leon Afp Rowena Henedine Dominguez-Narajosပြည်သူ့ လုံခြုံမှုနှင့် လုံခြုံရေး အမိန့်ပေးဌာန ခေါင်းဆောင် သတင်းအချက်အလက် နည်းပညာ အရာရှိ ၂မနီလာMario Zapatos Oblefiasခေါင်းဆောင်၊ အီလက်ထရောနစ် အချက်အလက် စုဆောင်းရေးဌာန၊ မနီလာမြို့တော်ခန်းမစင်ကာပူTan Chee Hauဒါရိုက်တာ (စီမံကိန်းနှင့် ဦးစားပေး) စမတ်နိုင်ငံနှင့် ဒီဂျစ်တယ်အစိုးရ ရုံး၊ ဝန်ကြီးချုပ်ရုံးဘန်ကောက်Chaiwat Thongkamkoonအထွေထွေ ဒါရိုက်တာ၊ ပို့ဆောင်ဆက်သွယ်ရေး၊ ယာဉ်ကြောရေးရာ မူဝါဒနှင့် စီမံကိန်းဌာန ချောင်ဘူရီSeksan Phunboonmeeမူဝါဒနှင့် စီမံကိန်း သုံးသပ်သူ၊ စွမ်းအင်မူဝါဒနှင့် စီမံကိန်းရုံး၊ စွမ်းအင်ဝန်ကြီးဌာနဖူးခက်Passakon Prathombutrအကြီးတန်း အမှုဆောင် ဒုတိယဥက္ကဋ္ဌ၊ ဒစ်ဂျစ်တယ် စီးပွားရေး တိုးဆက်ရေး အေဂျင်စီ ဒါနန်းNguyen Quang Thanh ဒါရိုက်တာ၊ ဒါနန်း သတင်းအချက်အလက်နှင့် ဆက်သွယ်ရေးဌာန ဟနွိုင်းNguyen Duc Chung ဥက္ကဋ္ဌ၊ ဟနွိုင်း ပြည်သူ့ကော်မတီဟိုချီမင်းစီးတီးTran Vinh Tuyen ဒုတိယ ဥက္ကဋ္ဌ၊ ဟိုချီမင်းစီးတီး ပြည်သူ့ ကော်မတီ အထောက်အပံ့နှင့် လုပ်ဖော်ကိုင်ဖက်များ ၂၀၁၈ ခုနှစ် မတ်လတွင် ဩစတြေးလျနိုင်ငံသည် ဩစတြေးလျဒေါ်လာ ၃၀မီလီယံကို အာဆီယံဒေသတွင် စမတ်စီးတီး တိုးတက်ရေးအတွက် ရန်ပုံငွေထောက်ပံ့ကြောင်း ကြေညာခဲ့သည်။
၂၀၁၈ ခုနှစ် ဇူလိုင်လတွင် ကျင်းပသော အာဆီယံ စမတ်စီးတီး ကွန်ယက်၏ အဖွင့် အစည်းအဝေးတွင် သဘောတူညီချက် ၅ ရပ်ကို လက်မှတ်ရေးထိုးခဲ့ကြသည်။
ထိုအထဲတွင် ကုလသမဂ္ဂ ဖွံးဖြိုးရေး အစီအစဉ် () နှင့် ဂျပန်ပြည်ပကုန်သွယ်ရေး အဖွဲ့အစည်း ()တို့နှင့် လက်မှတ်ရေးထိုးခြင်းလည်း ပါဝင်ခဲ့သည်။
ဤသည်မှာ အာရှ-ပစိဖိတ်ဒေသတွင်း တိုးတက်မှုကဏ္ဍအတွက် အာဆီယံ စမတ်စီးတီး ကွန်ယက်ကို အထောက်အပံ့ပေးနေကြောင်းကို ဖော်ပြလျက်ရှိသည်။
ထို့အပြင် အာမတ်တာ စမတ်စီးတီး ကော်ပိုရေးရှင်း ချောင်ဘူရီနှင့် ယိုကိုဟားမား မြို့ပြမဟာမိတ်အဖွဲ့တို့နှင့်လည်း လက်မှတ်ရေးထိုးခဲ့သည်။
ကိုးကား ပြင်ပလင့်ခ်များ မြို့များ၏ စမတ်စီးတီး လှုပ်ရှားမှုစီမံကိန်းနှင့် ဦးစီးပေး ပရောဂျက်များ Category:အရှေ့တောင်အာရှနိုင်ငံများအသင်း။
နန်ပိုရိုမြို့သည် (南 幌 町 နန်ပိုရိုချော) သည် ဂျပန်နိုင်ငံရှိ မြို့တစ်ခု ဖြစ်သည်။
ဟော့ကိုင်းဒိုးခရိုင်ရှိ ဆိုရချိခရိုင်ခွဲတွင် တည်ရှိသည်။
၂၀၁၆ ခုနှစ်၊ စက်တင်ဘာလတွင် လူဦးရေသည် ခန့်မှန်းခြေ ၇၈၈၆ ဦး ရှိသည်။
လူဦးရေ သိပ်သည်းဆသည် တစ်စတုရန်းကီလိုမီတာလျှင် ၉၅ ဦး ဖြစ်သည်။
မြို့၏ စုစုပေါင်း ဧရိယာသည် ၈၁.၄၉ စတုရန်း ကီလိုမီတာ ဖြစ်သည်။
NHK ၏ ရုပ်သံလွှင့် ပြတိုက် thumb|NHK အိုဆာကာ ဂျပန် ရုပ်သံလွှင့် ကော်ပိုရေးရှင်း (ဂျပန်ဘာသာ : 日本放送協会 ၊ Hepburn: Nippon Hōsō Kyōkai ၊ တရားဝင် အင်္ဂလိပ်ဘာသာ : Japan Broadcasting Corporation ၊ အတိုကောက် : NHK ) သည် ဂျပန်နိုင်ငံအစိုးရ ၏ ရုပ်သံထုတ်လွှင့်ခြင်း ဥပဒေအောက်ရှိ ပြည်သူပိုင် အများပြည်သူ့ အကျိုးပြု ရုပ်သံလွှင့်လုပ်ငန်း တစ်ခုဖြစ်သည်။
NHK: Profile NHK ဟု သာ လူသိများပြီး အများပြည်သူ ထံမှ ကောက်ခံရရှိသော ရုပ်မြင်သံကြား လိုင်စင်ကြေးများ ဖြင့် လုပ်ငန်း လည်ပတ်နေသည်။
Sidensticker, Edward. (1990). Tokyo Rising: The City Since the Great Earthquake, p. 67. ဂျပန် ရုပ်သံလွှင့် ကော်ပိုရေးရှင်း မှ မြေပြင်ရုပ်သံလိုင်း နှစ်လိုင်း ( NHK General TV နှင့် NHK Educational TV) ၊ ဂြိုဟ်တုရုပ်သံလိုင်း လေးလိုင်း (NHK BS 1၊NHK BS Premium၊NHK BS 4K နှင့် NHK BS 8K) နှင့် ရေဒီယို သုံးလိုင်း (NHK Radio 1၊ NHK Radio 2 နှင့် NHK FM) တို့အား ထုတ်လွှင့်နေသည်။
မြေပြင်အ‌ခြေစိုက် ရုပ်သံလိုင်း နှင့် ဂြိုဟ်တုရုပ်သံလိုင်းများ မှာ အရည်အသွေးမြင့် ရုပ်သံလိုင်းများ ဖြစ်ကြသည်။
ဂျပန် ရုပ်သံလွှင့် ကော်ပိုရေးရှင်း သည် နိုင်ငံတကာ ရုပ်သံလွှင့် ဝန်ဆောင်မှုများ အဖြစ် NHK WORLD TV ၊ NHK WORLD Premium နှင့် ရေဒီယို ဂျပန် တို့ဖြစ်ပြီး အွန်လိုင်းစာမျက်နှာမှ လည်းကြည့်ရှနိုင်သည်။
သမိုင်းကြောင်း NHK ၏ ရှေးဦးပိုင်း ရှေ့ပြေး အသံလွှင့်ဌာန အဖြစ် တိုကျိုအသံလွှင့်ဌာန (東京放送局) ကို ၁၉၂၄ခုနှစ် တွင် တည်ထောင်ခဲ့သည်။
၁၉၂၅ခုနှစ် ရေဒီယိုအသံ စတင်ထုတ်လွှင့်ချိန် တွင် တိုကျို အသံလွှင့်ဌာန အပြင် အိုဆာကာ အသံလွှင့်ဌာန နှင့် တိုရှိဘူအသံလွှင့်ဌာန တို့အား တည်ထောင်ခဲ့သည်။
အဆိုပါ အသံလွှင့်ဌာန သုံးခု သည် NHK ၏ ပြယုဂ်တစ်ခုတည်း အဖြစ် ၁၉၂၆ခုနှစ် ဩဂုတ်လ တွင် ပေါင်းစည်း ခဲ့သည်။
NHK Corporate Information | History. Nhk.or.jp. Retrieved on 29 July 2014. NHK၏ ဒုတိယမြောက် အသံလွှင့် အဖွဲ့အစည်း ကို ၁၉၃၁ခုနုစ် တွင် စတင်ဖွဲ့စည်း ခဲ့ပြီး တတိယမြောက် အသံလွှင့် အဖွဲ့အစည်း ကို ၁၉၃၇ခုနှစ် တွင် စတင်ခဲ့သည်။
ရေဒီယို ထုတ်လွှင့်မှု NHK သည် လိုင်းတို ရေဒီယို အသံလွှင့်မှု အဖြစ် ၁၉၃၀ခုနှစ် တွင် စမ်းသပ်ထုတ်လွှင့်ခဲ့ပြီး အင်္ဂလိပ်ဘာသာ နှင့် ဂျပန်ဘာသာ တို့ဖြင့် ပုံမှန် အသံလွှင့်မှု အား ၁၉၃၅ခုနှစ်တွင် ရေဒီယို ဂျပန်(RJ) ဟူသောအမည်ဖြင့် ဟာဝါရီ ရှိ ဂျပန်လူမျိုး သောတရှင်များ နှင့် မြောက်အမေရိက အနောက်ဘက် ကမ်းခြေတစ်လျှောက်အား ထုတ်လွှင့်ခဲ့သည်။
၁၉၃၀ခုနှစ် နောက်ပိုင်းကာလ တွင် NHK ၏ ပင်လယ်ရပ်ခြား အသံလွှင့်လုပ်ငန်း မှာ ရေဒီယို တိုကျို (Radio Tokyo) ဟူ လူသိများလာပြီး ၁၉၄၁ခုနစ်တွင် တရားဝင် နာမည် ဖြစ်လာခဲ့သည်။
ဂြိုဟ်တုရုပ်သံထုတ်လွှင့်မှု NHK ၏ ဂြိုဟ်တုရုပ်သံထုတ်လွှင့်မှု အဖြစ် NHK BS 1 ရုပ်သံလိုင်းဖြင့် ၁၉၈၄ခုနှစ် တွင်စတင်ထုတ်လွှင့်ခဲ့ပြီးနောက် ၁၉၈၅ခုနှစ်တွင် NHK BS 2 အားတိုးချဲ့ ထုတ်လွှင့်ခဲ့သည်။
NHK.or.jp အဆိုပါ ရုပ်သံလိုင်း နှစ်ခု သည် ပုံမှန် ရုပ်သံထုတ်လွှင့်မှု အဖြစ် ၁၉၈၉ခုနှစ် မှသာ ထုတ်လွှင့်နိုင်ခဲ့သည်။
ဥရောပတိုက် နှင့် မြောက်အမေရိကတိုက် တို့အား နိုင်ငံတကာ ရုပ်သံထုတ်လွှင့်မှု အဖြစ် ၁၉၉၅ခုနှစ် တွင်စတင်ခဲ့ပြီး NHK WORLD TV ထုတ်လွှင့်မှုအား ၁၉၉၈ခုနစ်တွင် စတင်ခဲ့သည်။
အဆိုပါ ရုပ်သံလိုင်းအား ဥရောပတိုက်၌ Astra 19.2°E(Astra 1L) နှင့် Eurobird ဂြိုဟ်တု စလောင်း များမှ ၂၀၀၈ခုနှစ်မှ စတင်ပြီး အခမဲ့ ထုတ်လွှင့်ပေးနေသည်။
ရုပ်သံလိုင်းများ နှင့် ရေဒီယိုများ မြေပြင်အခြေစိုက်ရုပ်သံလိုင်း NHK General TV File:NHK General TV logo.svg NHK General TV (NHK総合テレビジョン NHK Sōgō Terebijon) ရုပ်သံလိုင်းသည် ဂျပန် ရုပ်သံထုတ်လွှင့်မှု ကော်ပိုရေးရှင်း (NHK) ၏ ရုပ်သံဝန်ဆောင်များ မှ အဓိကရုပ်သံလိုင်းတစ်ခု ဖြစ်သည်။
အဆိုပါ ရုပ်သံလိုင်းမှ သတင်းအစီအစဉ် ၊ ရသစုံအစီအစဉ်များ ၊ တေးဂီတအစီအစဉ်များ ၊ အားကစားအစီအစဉ်များ ၊ အင်နီမေရှင်း နှင့် ရုပ်သံဇာတ်လမ်းတွဲများ ကို ပြသနေသည်။
NHK Educational TV File:NHK Educational TV logo.svg NHK Educational TV (NHK教育テレビジョン NHK Kyōiku terebijon) သည် ဂျပန် ရုပ်သံလွှင့် ကော်ပိုရေးရှင်း ၏ ဒုတိယမြောက် ရုပ်သံလိုင်း ဖြစ်သကဲ့သို့ NHK General TV ရုပ်သံလိုင်း၏ ညီအစ်မ ရုပ်သံလိုင်း လည်းဖြစ်သည်။
အဆိုပါ ရုပ်သံလိုင်းမှ ပညာရေး အထောက်အကူပြု ရုပ်သံအစီအစဉ် များ နှင့် အင်နီမေးရှင်း များအားပြသပေးနေသည်။
ရေဒီယို NHK Radio 1 NHK Radio 1 (NHKラジオ第1放送 NHK Rajio Dai-ichi Hōsō) သည် ဂျပန် ရုပ်သံလွှင့် ကော်ပိုရေးရှင်း (NHK) ၏ သက်တမ်းအကြာဆုံး အသံလွှင့် ရေဒီယိုတစ်ခုဖြစ်သည်။
၁၉၂၅ခုနှစ် မတ်လ ၂၂ရက်နေ့တွင် စတင်အသံလွှင့်ခဲ့ပြီး ဒုတိယကမ္ဘာစစ်ကြီး အတွင်း စစ်သတင်းများ ကြေညာပေးသော ရေဒီယို တစ်ခု ဖြစ်ခဲ့သည်။
အဆိုပါ ရေဒီယိုသည် အများအားဖြင့် နေ့ အချိန်၌ သာထုတ်လွှင့်သည်။
NHK Radio 2 NHK Radio 2 (NHKラジオ第2放送 NHK Rajio Dai-ni Hōsō) သည် ဂျပန် ရုပ်သံလွှင့် ကော်ပိုရေးရှင်း အောက်ရှိ အသံလွှင့် ရေဒီယို တစ်ခုဖြစ်သည်။
အဆိုပါ ရေဒီယိုသည် NHK Education TV ကဲ့သို့ ပညာရေးဆိုင်ရာ အစီအစဉ်များ ကို ထုတ်လွှင့်ပေးနေသည်။
NHK FM NHK FM (NHK-FM放送 NHK Efu Emu Hoso) သည် ဂျပန် ရုပ်သံလွှင့် ကော်ပိုရေးရှင်း (NHK) ၏လက်အောက်ရှိ ရေဒီယို တစ်ခုဖြစ်သည်။
အဆိုပါ ရေဒီယို မှာ တေးဂီတ အစီအစဉ်များနှင့် သတင်းအစီအစဉ်များကို ထုတ်လွှင့်ပေးနေသည်။
ကိုးကား ပြင်ပလင့် NHK official YouTube channel NHK official YouTube channel NHK online English NHK WORLD English NHK Science & Technical Research Laboratories NHK/digital Category:နိုင်ငံအလိုက် ရုပ်မြင်သံကြားထုတ်လွှင့်မှု Category:နိုင်ငံပိုင် မီဒီယာ။
မီရှဲလ် အိုဘားမား (Michelle LaVaughn Robinson Obama) (၁၉၆၄၊ ဇန်နဝါရီ ၁၇ ဖွား) သည် အမေရိကန်ရှေ့နေ၊ တက္ကသိုလ်အမှုထမ်းနှင့် စာရေးဆရာမဖြစ်ပြီး အမေရိကန်သမ္မတကတော်အဖြစ် ၂၀၀၉ မှ ၂၀၁၇ အထိ တာဝန်ထမ်းခဲ့သည်။
သူသည် ၄၄ ဆက်မြောက် အမေရိကန်သမ္မတ ဘာရက် အိုဘားမား ၏ဇနီးဖြစ်ပြီး ပထမဆုံး အာဖရိကန်-အမေရိကန်သမ္မတကတော် ဖြစ်သည်။
အီလီနွိုက်စ်ပြည်နယ်၊ ရှီကာဂို တောင်ဘက်ခြမ်းတွင် မွေးဖွားခဲ့သည့် မီရှဲလ်သည် Princeton University နှင့် Harvard Law School တို့တွင် တက်ရောက်ခဲ့သည်။
သူ့ ပထမဆုံးအလုပ်အကိုင်မှာ Sidley Austin ဥပဒေလုပ်ငန်းဖြစ်ပြီး ထိုလုပ်ငန်းတွင် ဘာရက်အိုဘားမားနှင့် တွေ့ဆုံခဲ့သည်။
သူသည် နောက်ပိုင်းတွင် အကျိုးအမြတ်မမျှော်ကိုးသည့် လုပ်ငန်းများတွင် လုပ်ကိုင်ခဲ့ပြီး ရှီကာဂိုတက္ကသိုလ် (University of Chicago) တွင် လက်ထောက်အဆောင်မှူးတာဝန်နှင့် University of Chicago Medical Center တွင် ကွန်မြူနတီနှင့် ပြင်ပရေးရာဌာနလက်ထောက်အုပ်ချုပ်သူ အဖြစ် တာဝန်ထမ်းဆောင်ခဲ့သည်။
မီရှဲလ်သည် ၁၉၉၂ ခုနှစ်တွင် ဘာရက်နှင့် လက်ထပ်ပြီး သမီးနှစ်ဦး ထွန်းကားသည်။
မီရှဲလ်သည် ၂၀၀၇ ခုနှစ်နှင့် ၂၀၀၈ ခုနှစ်အတွင်းခင်ပွန်းဖြစ်သူ၏ သမ္မတဖြစ်ရေး မဲဆွယ်မှု (presidential bid)အတွက် ပါဝင်ဆောင်ရွက်ခဲ့ပြီး ၂၀၀၈ ဒီမိုကရက်တစ်အမျိုးသားကွန်ဗင်းရှင်း (2008 Democratic National Convention)တွင် အရေးပါသောမိန့်ခွန်းတစ်ခုကို ပြောကြားခဲ့သည်။
သူသည် ၂၀၁၂ ဒီမိုကရက်တစ်အမျိုးသားကွန်ဗင်းရှင်း (2012 Democratic National Conven[]tion) တွင်လည်း ခင်ပွန်းဖြစ်သူအတွက် မိန့်ခွန်းပြောကြားခဲ့သည်။
ဖီလာဒဲလ်ဖီးယားမြို့တွင် ပြုလုပ်သည့် ၂၀၁၆ ဒီမိုကရက်တစ် အမျိုးသား ကွန်ဗင်းရှင်း (2016 Democratic National Convention) တွင် သမ္မတကတော်ဟောင်းတစ်ဦးဖြစ်သည့် ဒီမိုကရက်တစ် သမ္မတလောင်း ဟီလာရီ ကလင်တန် အား ထောက်ခံသည့် မိန့်ခွန်းတစ်ခုကို ပြောကြားခဲ့သည်။
သမ္မတကတော်အနေဖြင့် မီရှဲလ်သည် အမျိုးသမီးများအတွက် စံပြအဖြစ် တာဝန်ထမ်းဆောင်ခဲ့ပြီး ဆင်းရဲနွမ်းပါးမှုအား သတိပြုမိရေး၊ ပညာရေး၊ အာဟာရပြည့်ဝရေး၊ ကိုယ်လက်ကြံ့ခိုင်ရေးနှင့် ကျန်းမာစွာ စားသုံးရေးတို့ကို လှုံ့ဆော်သူတစ်ဦးအဖြစ် လုပ်ဆောင်ခဲ့သည်။
သူသည် အမေရိကန်ဒီဇိုင်နာများကို အားပေးပြီး ဖက်ရှင်သင်္ကေတတစ်ဦးအဖြစ် မှတ်ယူခံရသူဖြစ်သည်။
မိသားစုနှင့် ပညာရေး အစောပိုင်းဘဝနှင့် မျိုးရိုးစဉ်ဆက် Michelle LaVaughn Robinson ကို ၁၉၆၄ ခု၊ ဇန်နဝါရီ ၁၇ တွင် အီလီနွိုက်စ်ပြည်နယ်၊ ရှီကာဂိုမြို့တွင် Fraser Robinson III အမည်ရ မြို့တော်ရေပေးဝေရေးဌာနဝန်ထမ်းနှင့် Spiegel's catalog store မှ အတွင်းရေးမှူး Marian Shields Robinson တို့က မွေးဖွားသည်။
မိခင်ဖြစ်သူသည် မီရှဲလ် အထက်တန်းရောက်သည်အထိ အချိန်ပြည့်အိမ်ထောင်ရှင်မဖြစ်သည်။
မိသားစုဘဝ သူ့ဖခင် Fraser C. Robinson III သည် ၁၉၉၁ မတ်လတွင် ရောဂါကြောင့် ကွယ်လွန်ခဲ့သည်။
သူ့ဖခင်ကို "ကျွန်မနှလုံးသားထဲက အပေါက်တစ်ခု" နှင့် "ကျွန်မဒဏ်ရာထဲက ဆုံးရှုံးမှုတစ်ခု"ဟု နောက်ပိုင်းတွင် ရည်ညွှန်းခဲ့သော်လည်း သူ့ဖခင်ကိုအမှတ်ရမှုကြောင့် ထိုကာလနောက်ပိုင်း သူသည် စိတ်အားတက်ကြွမှုများ ရရှိခဲ့သည်။
သူ့သူငယ်ချင်း ဆူဇန် အယ်လီလီ သည်လည်း ထိုအချိန်တစ်ဝိုက်တွင် ကင်ဆာရောဂါဖြင့် သေဆုံးခဲ့သည်။
ထိုသို့ဆုံးရှုံးမှုများကြောင့် သူသည် လူမှုအသိုင်းအဝိုင်းအပေါ် အကျိုးပြုရန်နှင့် ဥပဒေကျောင်းဆင်းပြီးနောက် ပထမဆုံးအလုပ်တွင်သူ့ဥပဒေလုပ်ငန်းမှတဆင့် ကမ္ဘာကြီးကို မည်မျှဩဇာလွှမ်းမိုးနိုင်ကြောင်း အလေးအနက်တွေးခေါ်လာခဲ့သည်။
သူက ထိုအရာကို အချိုးအကွေ့တစ်ခုအဖြစ် မှတ်ယူခဲ့သည်။
Lightfoot, p. 53. မီရှဲလ်သည် သူတို့အလုပ်လုပ်ကိုင်နေသည့် Sidley Austin LLP တွင် အခြားအာဖရိကန်- အမေရိကန်အနည်းငယ်နှင့်အတူ ဘာရက်အိုဘားမား နှင့် တွေ့ဆုံခဲ့သည်။
(အလုပ်တွင် သူတို့နှစ်ဦးသာ အာဖရိကန်-အမေရိကန်ဖြစ်ကြောင်း သူက ပြောလေ့ရှိသော်လည်း အခြားဌာနများတွင် အာဖရိကန်-အမေရိကန်များရှိကြောင်း အခြားသူများက ပြောကြသည်)။
အိုဘားမားသည် နွေရာသီအချိန်ပိုင်းလုပ်ကိုင်သူအဖြစ် တာဝန်ထမ်းချိန်တွင် မီရှဲလ်က သင်ကြားပေးခဲ့သည်။
သူတို့သည် အလုပ်သဘော နေ့လယ်စာစားရင်း စတင်ချိန်းဆိုခဲ့ပြီးနောက် ကွန်မြူနတီအဖွဲ့အစည်း အစည်းအဝေးတစ်ခုတွင် အိုဘားမားက မီရှဲလ်အား စတင်သဘောကျလာသည်။
အိုဘားမားနှင့် မတွေ့ဆုံမီက မီရှဲလ်သည် သူ့အလုပ်ကိုသာ အာရုံစိုက်လုပ်ကိုင်လိုကြောင်း မိခင်ဖြစ်သူအား ပြောခဲ့ဖူးသည်။
သူတို့နှစ်ဦးအတူစတင်ကြည့်သည့်ရုပ်ရှင်မှာ Spike Lee ၏ ပွဲဦးထွက်ကား Do the Right Thing ဖြစ်သည်။
ဘာရက်အိုဘားမားက သူတို့နှစ်ဦးသည် ဆန့်ကျင်ဘက်အားဖြင့် အချင်းချင်းဆွဲဆောင်မိကြောင်း၊ အကြောင်းမှာ မီရှဲလ်သည် မိဘနှစ်ပါးရှိသည့်နေအိမ်တွင် တည်ငြိမ်စွာ နေထိုင်သူဖြစ်ပြီး သူက စွန့်စားမှုကို ခုံမင်သူဖြစ်ကြောင်း ပြောခဲ့ဖူးသည်။
သူတို့နှစ်ဦးသည် ၁၉၉၂၊ အောက်တိုဘာ ၃ ရက်တွင် လက်ထပ်ခဲ့သည်။
မီရှဲလ်သည် ကိုယ်ဝန်ပျက်ကျခဲ့သဖြင့် ဇနီးမောင်နှံနှစ်ဦးသည် ဖန်ပြွန်သန္ဓေ (In vitro fertilisation) ဖြင့် သားသမီးမွေးဖွားခဲ့ရသည်။
သမီးနှစ်ဦးမှာ မယ်လီယာအန်း (၁၉၉၈ ဖွား) နှင့် နာတာရှား (ဆာရှာဟု လူသိများ၊ ၂၀၀၁ ဖွား) ဖြစ်သည်။
အိုဘားမားမိသားစုသည် အိုဘားမားတက်ခဲ့သည့် ရှီကာဂိုဥပဒေကျောင်းရှိရာ ရှီကာဂိုတောင်ဘက်ခြမ်းတွင် နေထိုင်ကြသည်။
အိုဘားမားသည် ၁၉၉၆ ခုနှစ်တွင် ပြည်နယ်ဆီးနိတ်နှင့် ၂၀၀၄ ခုနှစ်တွင် အမေရိကန်ဆီးနိတ်တွင် ရွေးကောက်ခံရသည်။
ဘာရက်အိုဘားမား ရွေးကောက်ခံရပြီးနောက် ဝါရှင်တန်ဒီစီသို့ ပြောင်းရွှေ့မည့်အစား ရှီကာဂိုတွင် ဆက်လက်နေထိုင်ကြပြီး သူတို့၏သမီးများအတွက် ပိုကောင်းမည်ဟု ယူဆသောကြောင့် ဖြစ်သည်။
၂၀၀၈ အမေရိကန်သမ္မတရွေးကောက်ပွဲ လှုပ်ရှားမှုတစ်လျောက်လုံးတွင် မီရှဲလ်အိုဘားမားသည် သူ့ခင်ပွန်းအား ကတိတစ်ခုတောင်းခဲ့ပြီး သမီးနှစ်ယောက်အတွက် "တစ်ပတ်လျှင် တစ်ကြိမ်သာ ညလုံးပေါက်အပြင်ထွက်ရန်၊ တစ်ပတ်လျှင် ၂ ရက်သာ မဲဆွယ်စည်းရုံးရန်နှင့် ဒုတိယနေ့ညပိုင်းတွင် အိမ်သို့အရောက်ပြန်ရန်" ဖြစ်သည်။
အုရအုဆုမြို့ (浦臼町 အုရအုဆုချေား) သည် ဂျပန်နိုင်ငံ၊ ဟော့ကိုင်းဒိုးခရိုင်ရှိ ဆိုရချိခရိုင်ခွဲတွင် တည်ရှိသည်။
၂၀၁၆ ခုနှစ်၊ စက်တင်ဘာလတွင် မြို့၏ ခန့်မှန်းခြေလူဦးရေသည် ၁၉၈၃ ဦး ရှိသည်။
လူဦးရေ သိပ်သည်းဆသည် တစ်စတုရန်းကီလိုမီတာလျှင် ၁၉.၅ ဦး ဖြစ်သည်။
မြို့၏ စုစုပေါင်းဧရိယာမှာ ၁၀၁.၀၈ စတုရန်းကီလိုမီတာ ကျယ်ဝန်းသည်။
ရှင်းတိုဆွတ်ခါဝါမြို့ (新十津川町 ရှင်းတိုဆွတ်ခါဝါချော) သည် ဂျပန်နိုင်ငံ၊ ဟော့ကိုင်းဒိုးခရိုင်ရှိ ဆိုရချိခရိုင်ခွဲတွင် တည်ရှိသည်။
၂၀၁၆ ခုနှစ်၊ စက်တင်ဘာလတွင် မြို့၏ ခန့်မှန်းခြေလူဦးရေသည် ၆၇၈၇ ဦး ရှိသည်။
လူဦးရေသိပ်သည်းဆသည် တစ်စတုရန်းကီလိုမီတာလျှင် ၁၄ ဦး ရှိသည်။
မြို့သည် ဧရိယာ ၄၉၅.၆၂ စတုရန်းကီလိုမီတာ ကျယ်ဝန်းသည်။
နိုင်းအဲမြို့ (奈井江町 နိုင်းအဲချော) သည် ဂျပန်နိုင်ငံ၊ ဟော့ခိုင်ဒိုးခရိုင်ရှိ မြို့တစ်ခု ဖြစ်သည်။
ဆိုရချိခရိုင်ခွဲတွင် တည်ရှိသည်။
၂၀၁၆ ခုနှစ်၊ စက်တင်ဘာလတွင် မြို့၏ လူဦးရေသည် ခန့်မှန်းခြေ ၅၆၆၄ ဦး ရှိသည်။
မြို့၏ ဧရိယာအကျယ်အဝန်းသည် ၈၈.၀၅ စတုရန်းကီလိုမီတာ ရှိသည်။
နိုင်းအဲမြို့သည် ဒိုးအိုးအဝေးပြေးလမ်းနှင့် ချိတ်ဆက်ကာ တည်ရှိသည်။
နောက်ပိုင်းတွင် မြို့တွင် ကျောက်မီးသွေးစက်ရုံကို ပြုလုပ်ခဲ့သည်။
မြို့နေ လူဦးရေသည် လျော့ကျခဲ့သည်။
နာဂါနုမမြို့ (長沼町 နာဂါနုမချော) သည် ဂျပန်နိုင်ငံ၊ ဟော့ကိုင်းဒိုးခရိုင်ရှိ ဆိုရချိခရိုင်ခွဲတွင် တည်ရှိသည်။
၂၀၁၆ ခုနှစ်၊ စက်တင်ဘာလတွင် မြို့၏ လူဦးရေသည် ခန့်မှန်းခြေ ၁၁၂၆၂ ဦး ရှိသည်။
လူဦးရေ သိပ်သည်းသည် တစ်စတုရန်းကီလိုမိတာလျှင် ၆၇ ဦးရှိသည်။
မြို့၏ စုစုပေါင်းဧရိယာသည် ၁၆၈.၃၆ စတုရန်းကီလိုမီတာ ရှိသည်။
ခမိဆုနာဂါဝါမြို့ (上砂川町 ခမိဆုနာဂါဝါ) သည် ဂျပန်နိုင်ငံ၊ ဟော့ခိုင်ဒိုးခရိုင်ရှိ ဆိုရချိခရိုင်ခွဲတွင် တည်ရှိသည်။
၂၀၁၆ ခုနှစ်၊ စက်တင်ဘာလတွင် မြို့နေ လူဦးရေသည် ခန့်မှန်းခြေ ၃၂၇၈ ဦး ရှိသည်။
မြို့၏ စုစုပေါင်းဧရိယာသည် ၃၉.၉၁ စတုရန်းကီလိုမီတာ ရှိသည်။
ဆွတ်ခိဂတမြို့ (月 形 町 ဆွတ်ခိဂတချော) သည် ဂျပန်နိုင်ငံ၊ ဟော့ခိုင်ဒိုးခရိုင်ရှိ ဆိုရချိခရိုင်ခွဲတွင် တည်ရှိသည်။
၂၀၁၆ ခုနှစ်၊ စက်တင်ဘာလတွင် မြို့၏ ခန့်မှန်းခြေလူဦးရေသည် ၃၄၂၉ ရှိသည်။
စုစုပေါင်းဧရိယာသည် ၁၅၁.၀၅ စတုရန်းကီလိုမီတာ ကျယ်ဝန်းသည်။
ခိုရိယာမမြို့ (栗 山 町 ခုရိယာမချော) သည် ဂျပန်နိုင်ငံ၊ ဟော့ကိုင်းဒိုးခရိုင်ရှိ ဆိုရချိခရိုင်ခွဲတွင် တည်ရှိသည်။
၂၀၁၆ ခုနှစ်၊ စက်တင်ဘာလတွင် မြို့၏ ခန့်မှန်းခြေလူဦးရေသည်၁၂၃၆၅ ဦး ရှိသည်။
လူဦးရေသိပ်သည်းဆသည် တစ်စတုရန်းကီလိုမီတာလျှင် ၆၁ ဦး ရှိသည်။
စုစုပေါင်းဧရိယာသည်၂၀၃.၈၄ စတုရန်းကီလိုမီတာ ရှိသည်။
ဂျိုကို ဝီဒိုဒို () သည် နိုင်ငံရေးသမားတစ်ဦးဖြစ်ကာ အင်ဒိုနီးရှားသမ္မတနိုင်ငံ၏ သတ္တမမြေက် ဖြစ်သည်။
၂၀၁၄ ခုနှစ် ဇူလိုင်လအတွင်းက သမ္မတအဖြစ် ရွေးကောက်ခံခဲ့ရပြီး အင်ဒိုနီးရှားသမ္မတများတွင် နိုင်ငံရေး အထက်တန်းလွှာမိသားစု သို့မဟုတ် စစ်တပ်နောက်ခံမဟုတ်သော ပထမဆုံးသမ္မတ ဖြစ်လာခဲ့သည်။
သူသည် ယခင်က ဆူရာခတ်တာမြို့တော်ဝန်အဖြစ် ၂၀၀၅ ခုနှစ်မှ ၂၀၁၂ ခုနှစ်အထိ၊ ဂျာကာတာ အုပ်ချုပ်ရေးမှူးအဖြစ် ၂၀၁၂ ခုနှစ်မှ ၂၀၁၄ ခုနှစ်အထိ ဆောင်ရွက်ခဲ့သည်။
သူသည် ၂၀၀၉ ခုနှစ်တွင် ဆူရာခတ်တာမြို့တော်ဝန်အဖြစ်ဖြင့် နိုင်ငံအတွင်း ထင်ပေါ်ကျော်ကြားခဲ့သည်။
PDI-Pပါတီ၏ အဖွဲ့ဝင်အဖြစ် ၂၀၁၂ ဂျာကာတာမြို့ ရွေးကောက်ပွဲတွင် ကိုယ်စားလှယ်လောင်း အဖြစ် ဘဆူကီ တာဟာဂျာ ပူနာမာ့ နှင့်အတူ ဝင်ရောက်အရွေးခံခဲ့ပြီး လက်ရှိ အုပ်ချုပ်သူ ဖောက်ဇီ ဘိုဝိုကို အနိုင်ရခဲ့သည်။
အုပ်ချုပ်သူအဖြစ် ၂၀၁၂ ခုနှစ် အောက်တိုဘာလတွင် စတင်တာဝန်ထမ်းဆောင်ခဲ့ပြီး ဂျာကာတာ၏ အုပ်ချုပ်ရေးကို ပိုမို အားသစ်လောင်းခဲ့သည်။
မြို့၏ အကျင့်ပျက် ခြစားမှုများကို လျှော့ချကာ ဗျူရိုကရေစီအုပ်ချုပ်ရေးကို တိုးတက်အောင် ဆောင်ရွက်ခဲ့သည်။
မြို့နေလူထုကျန်းမာရေး အတွက် စောင့်ရှောက်မှု၊ ရေကြီးမှုကို လျှော့ချရန် မြို့၏ အဓိကမြစ်ကြီးကို ထိန်းသိမ်းခြင်း၊ မြို့၏မြေအောက်ရထားစနစ်ကို လုံလောက်စွာ တည်ဆောက်ခြင်း စသည်တို့ ပါဝင်သော မြို့နေလူထု၏ သက်ရှည်ကျန်းမာရေး အစီအစဉ်တစ်ခုကိုလည်း တင်သွင်းခဲ့သည်။
အင်ဒိုနီးရှားနိုင်ငံ နိုင်ငံရေးလောက၏ တောက်ပလာသော ကြယ်တစ်ပွင့်အဖြစ် တွေ့မြင်ခဲ့ရပြီး PDI-Pပါတီက ၂၀၁၄ သမ္မတရွေးကောက်ပွဲတွင် ဂျိုကို ဝီဒိုဒိုအား သမ္မတလောင်းအဖြစ် အမည်စာရင်း တင်သွင်းခဲ့သည်။
'Governor of Jakarta Receives His Party’s Nod for President', The New York Times, 14 March 2014. အဓိကနေရာအများစုကို အနိုင်ရရှိခဲ့ပြီး ၂၀၁၄ ခုနှစ် ဇူလိုင် ၂၂ ရက်နေ့တွင် သမ္မတလောင်းအဖြစ် ကြေညာခြင်းခံခဲ့ရသည်။
သူ၏ပြိုင်ဘက်ဖြစ်သူ ပရာဘိုဝို ဆူဘီရာနာတိုမှာ ရွေးကောက်ပွဲ ရလဒ်များကို ငြင်းဆိုခဲ့ပြီး ရေတွက်၍ မပြီးခင်အချိန်မှာပင် ရွေးကောက်ပွဲမှ နုတ်ထွက်သွားသည်။
သမ္မတအနေဖြင့် ဂျိုကို ဝီဒိုဒိုသည် အခြေခံအဆောက်အဦးများ၊ ကြန့်ကြာနေသော အမြန်လမ်း၊ အမြန်ရထား၊ လေဆိပ်နှင့် အခြားအဆောက်အဦးများ စသည့် အင်ဒိုနီးရှား ကျွန်းပေါင်းစုံ ဆက်သွယ်ရေးအတွက် ဆောက်လုပ်ရေးအစီအစဉ်များ ပြန်လည်စတင်ခြင်း များကို အဓိကထား ဆောင်ရွက်ခဲ့သည်။
နိုင်ငံခြားရေး မူဝါဒတွင် သူ၏ အုပ်ချုပ်ရေးမှာ အင်ဒိုနီးရှား၏ အချုပ်အခြာအာဏာကို အလေးထားကာကွယ်ခြင်း ဖြစ်သည်။
သမ္မတအဖြစ် ၄ နှစ်အကြာတွင် ဂျိုကို ဝီဒိုဒို၏ လူထုထောက်ခံအားမှာ မြင့်မားဆဲဖြစ်သည်။
၂၀၁၉ သမ္မတရွေးကောက်ပွဲတွင် သမ္မတအဖြစ် ပြန်လည် ရွေးကောက်ခံရနိုင်ကြောင်းလည်း တွေ့ကြရသည်။
အစောပိုင်းဘဝ ဂျိုကို ဝီဒိုဒိုသည် ၁၉၆၁ ခုနှစ် ဇွန်လ ၂၁ ရက်၌ ဂျာဗားမျိုးနွယ်မှ ငယ်နာမည် မူလန်နိုအဖြစ် မွေးဖွားခဲ့သည်။
မွေးချင်း ၄ ယောက်အနက် အကြီးဆုံးဖြစ်ကာ နိုတို မဟာဂျိုနှင့် ဆူဂျီအက်မီ နိုတို မဟာဂျိုတို့၏ တစ်ဦးတည်းသောသား ဖြစ်သည်။
ဆရီယမ်တီနယ်၊ အီတာယတီနှင့် တိုင်တစ် ရီလဝါတီဆိုသော ညီမငယ် ၃ ယောက်ရှိသည်။
ဖခင်ဖြစ်သူမှာ ကရိန်းကာနရာမှဖြစ်ပြီး ဘိုးဘွားများမှာ ဘွိုင်ရော်လော်လီရှိ ရွာတစ်ရွာမှ ဖြစ်သည်။
အသက် ၁၂ နှစ်အရွယ်တွင် သူ့အဖေ၏ ပရိဘောဂဆိုင်တွင် အလုပ်လုပ်ခဲ့သည်။
ငယ်ရွယ်စဉ်အခါက အိမ်မှ ၃ ကြိမ် နှင်ထုတ်ခံခ့ရခြင်းက သူ့အား တွေးခေါ်မှုများကို သင်ကြားပေးခဲ့ပြီး နောက်ပိုင်းတွင် ဆူရတ်ခါတာမြို့တော်ဝန် ဖြစ်လာစေခဲ့သည်။
ဂျိုကိုဝီ ဒိုဒို၏ အမည်ပြောင်မှာ ဂျိုကိုဝီဖြစ်သည်။
ပညာရေးနှင့် စီးပွားရေးလုပ်ငန်း သူ၏ မူလတန်းပညာကို ချမ်းသာကြွယ်ဝသူ နည်းပါးသည့်ကျောင်းဖြစ်သော အစိုးရမူလတန်းကျောင်း ၁၁၁ တွင် သင်ကြားခဲ့သည်။
ထို့နောက် ဆူရတ်ခါတာရှိ အစိုးရ ဂျူနီယာအထက်တန်းကျောင်းတွင် ပညာသင်ခဲ့သည်။